Fl-elezzjoni ġenerali tat-8 ta' Marzu 2008, fuq it-III Distrett Elettorali, fl-ewwel għadd kelli 242 vot li sal-għadd numru 7 (meta ġejt eliminat) kienu żdiedu għal 282 vot. Dawn l-40 vot miżjuda ġew għandi kif ġej : + żewġ voti meta ġew eliminati l-kandidati tal-Alleanza Nazzjonali Pierre Cutajar u Kenneth Zammit, + żewġ voti meta ġie eliminat il-kandidat tal-Partit Nazzjonalista Franco Debono, + tlieta u tletin vot meta ġie eliminat il-kandidat tal-Alleanza Nazzjonali Josie Muscat, + tlett voti meta ġie eliminat il-kandidat tal-Partit Laburista Joseph Abela. Meta ġejt eliminat jiena fl-għadd numru 7 dawn il-voti spiċċaw kif ġej : + 101 intilfu, ma marru għand ħadd. Hekk iddeċidew il-votanti, u hekk sar. Il-voti għand l-AD ġew mingħand kulħadd u marru lura għand kulħadd.